“ฟินันเซีย” ชี้ RBF กำไร Q1 ฟื้น รับดีมานด์ “วัตถุแต่งกลิ่น-สี” หนุน เคาะเป้า 18 บ.  
“ฟินันเซีย” ชี้ RBF กำไร Q1/65 ฟื้น รับดีมานด์วัตถุแต่งกลิ่น-สี หนุน เล็ง Q2/65 เข้าช่วงไฮซีซั่นหนุนผลกำไรฟื้นแรงต่อจากการรับรู้รายได้กัญชงเพิ่มขึ้น เชื่อดันกำไรปี 65 โต 83% จากปีก่อน
“ฟินันเซีย” ชี้ RBF กำไร Q1/65 ฟื้น รับดีมานด์วัตถุแต่งกลิ่น-สี หนุน เล็ง Q2/65 เข้าช่วงไฮซีซั่นหนุนผลกำไรฟื้นแรงต่อจากการรับรู้รายได้กัญชงเพิ่มขึ้น เชื่อดันกำไรปี 65 โต 83% จากปีก่อน
4 เม.ย. 2565

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ วันที่ (4 เม.ย. 2565) ในกรณีของ บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF แนะนำ “เก็งกำไร” ราคาเป้าหมาย 18 บาท โดยคาดกำไรไตรมาส 1 ปี 2565 กลับมาฟื้นแรงจากไตรมาสก่อนหน้า และจะทรงหรือปรับขึ้นจากงวดเดียวกันของปีก่อน แม้ต้นทุนวัตถุดิบยังทรงตัวในอันดับสูง แต่เริ่มทยอยปรับขึ้นราคากับลูกค้า 5%-10% ประกอบกับคำสั่งซื้อกลับมาฟื้นหลังโควิดคลี่คลาย และเป็นกลุ่มที่มีอัตรากำไรสูงอย่างวัตถุแต่งกลิ่นและสี
ขณะที่กำไรจะเร่งขึ้นในไตรมาส 2 ปี 2565 เพราะเป็นช่วง High Season และมีสต็อกวัตถุดิบล่วงหน้าถึงเดือนมิ.ย. 2565 รวมถึงจะรับรู้รายได้กัญชงเพิ่มขึ้นอย่างมีนัยสำคัญ อย่างไรก็ตามต้องติดตามแนวโน้มราคาวัตถุดิบ และการประสบความสำเร็จของผลิตภัณฑ์กัญชงในช่วงครึ่งหลังของปี 2565
อย่างไรก็ตามทางนักวิเคราะห์คาดกำไรปี 2565 เพิ่มขึ้น 83% จากงวดเดียวกันของปีก่อน
ส่วนสัญญาณเทคนิคโดยให้แนวรับ 15.70 บาท และแนวรับถัดไป 15.40-15 บาท ขณะที่แนวต้าน 16.80-17 บาท หากผ่านไปได้แนวต้านถัดไป 17.50 บาท